Ενα αγοράκι μόλις τριών ετών κινδύνευσε να χάσει το μάτι του, όταν τραυματίστηκε από πυρά Ρομά εναντίον του σπιτιού της οικογένειας, στο Ζεφύρι.

Το νέο κρούσμα βίας στην περιοχή προκάλεσε η παρατήρηση του πατέρα του παιδιού. Συνέπεια αυτού ήταν το παιδί να κινδυνεύσει να χάσει την όραση από το ένα του μάτι, καθώς τραυματίστηκε από θραύσμα από τα τζάμια που έσπασαν.

Το περασμένο Σάββατο, σύμφωνα με το ρεπορτάζ του ANT1, ο πατέρας έκανε παρατήρηση σε παρέα νεαρών Ρομά, που οδηγούσαν με μεγάλη ταχύτητα τα αυτοκίνητά τους, περνώντας από αλάνες όπου υπήρχαν παιδιά. Λίγες ώρες αργότερα «γάζωσαν» το σπίτι της οικογένειας, με κυνηγετικές καραμπίνες, με συνέπεια τον σοβαρό τραυματισμό του τρίχρονου. Μάλιστα, σύμφωνα με το ίδιο ρεπορτάζ, μετά το περιστατικό απειλούσαν ότι θα βλάψουν και τον άλλο γιο της οικογένειας, αν δεν φύγουν από την περιοχή.

Το νέο περιστατικό προκάλεσε το ξέσπασμα του μικρού Μάριου, που είχε πέσει νεκρός από αδέσποτη σφαίρα, ενώ βρισκόταν στο προαύλιο του σχολείου του.

«Εχουν περάσει ήδη οχτώ μήνες και δεν βλέπω κάτι ουσιαστικό. Δεν έχει αλλάξει κάτι. Ελήφθησαν κάποια μέτρα, αλλά αυτά εξασθενούν όσο περνά ο καιρός. Ο φονιάς του παιδιού κυκλοφορεί ακόμα έξω ελεύθερος. Γυρίζει έξω ελεύθερος κι ωραίος», δήλωσε στον ANT1.